 Daryeelkii caafimaadka guud oo gebi ahaanba burburay, masiibooyinka dabiiciga ah oo is bedela marna daad marna abaar, muqaadaraaka qaadka oo isticmaalkiisu gaaradhay geeljirha geela raaca, aqoonyahan ka gaajoonaya aqoontiisi, hooyo quud ula awlaadeedi, col-ooge hoobiya meel la fadhiya, dhamaan sifooyinkan kor ku xusan waa kuwo Soomaaliya aan ka aheyn wax qofka ku rida amankaag, balse ka mid ah nolosha ka jirta maanta dalka. 